CELEX: 32017D2354
Language: sl
Date: 2017-12-14 00:00:00
Title: Izvedbeni sklep Komisije (EU) 2017/2354 z dne 14. decembra 2017 o odobritvi razširitve uporabe semena oljne kadulje (Salvia hispanica) kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2017) 8470)

16.12.2017   
            
            
               SL
            
            
               Uradni list Evropske unije
            
            
               L 336/49
            
         IZVEDBENI SKLEP KOMISIJE (EU) 2017/2354
   z dne 14. decembra 2017
   o odobritvi razširitve uporabe semena oljne kadulje (Salvia hispanica) kot nove živilske sestavine v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2017) 8470)
      
   
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Z Odločbo Komisije 2009/827/ES (2) je bilo v skladu z Uredbo (ES) št. 258/97 odobreno dajanje semena oljne kadulje (Salvia hispanica) na trg kot nove živilske sestavine za uporabo v kruhu.
            
         
               (2)
            
            
               Z Izvedbenim sklepom Komisije 2013/50/EU (3) je bila v skladu z Uredbo (ES) št. 258/97 odobrena razširitev uporabe semena oljne kadulje (Salvia hispanica) kot nove živilske sestavine za uporabo v naslednjih dodatnih kategorijah živil: v pekovskih izdelkih, žitnih kosmičih za zajtrk, mešanici sadja, oreškov in semen ter kot predpakirana semena oljne kadulje.
            
         
               (3)
            
            
               Dne 18. septembra 2015 je Irska agencija za varnost hrane v skladu z Uredbo (ES) št. 258/97 izdala dopis o odobritvi razširitve uporabe semena oljne kadulje (Salvia hispanica) kot nove živilske sestavine v dodatnih kategorijah živil, in sicer v sadnih sokovih in mešanicah sadnih sokov.
            
         
               (4)
            
            
               Družba MEGGLE Hrvatska d.o.o. je 5. septembra 2016 pri pristojnem organu Hrvaške vložila zahtevek za razširitev uporabe semena oljne kadulje (Salvia hispanica) kot nove živilske sestavine v dodatni kategoriji živil, in sicer v jogurtu.
            
         
               (5)
            
            
               Pristojni organ Hrvaške je 11. januarja 2017 izdal poročilo o začetni presoji. V navedenem poročilu je ugotovil, da so razširitev uporabe in predlagane najvišje ravni uporabe semena oljne kadulje (Salvia hispanica) v skladu z merili za nova živila iz člena 3(1) Uredbe (ES) št. 258/97.
            
         
               (6)
            
            
               Komisija je 16. januarja 2017 poročilo o začetni presoji posredovala ostalim državam članicam.
            
         
               (7)
            
            
               Te so v 60-dnevnem roku iz prvega pododstavka člena 6(4) Uredbe (ES) št. 258/97 vložile upravičene ugovore, zlasti zaradi nezadostnih informacij. Dodatna pojasnila vlagatelja so zadovoljivo odpravila zaskrbljenost držav članic in Komisije.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Seme oljne kadulje (Salvia hispanica), kot je opredeljeno v Prilogi k temu sklepu, se lahko daje na trg Unije kot nova živilska sestavina za uporabo v jogurtu z največjo dovoljeno vsebnostjo 1,3 g celih semen oljne kadulje na 100 g jogurta ali 4,3 g celih semen oljne kadulje na 330 g jogurta (porcija).
   Člen 2
   Oznaka semena oljne kadulje (Salvia hispanica), odobrenega s tem sklepom, na oznaki živil je „seme oljne kadulje (Salvia hispanica)“.
   Člen 3
   Ta sklep je naslovljen na družbo MEGGLE Hrvatska d.o.o., Zeleno polje 34, 31 000 Osijek, Hrvaška.
   
      V Bruslju, 14. decembra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  Odločba Komisije 2009/827/ES z dne 13. oktobra 2009 o odobritvi dajanja na trg semena oljne kadulje (Salvia hispanica) kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 294, 11.11.2009, str. 14).
   
      (3)  Izvedbeni sklep Komisije 2013/50/EU z dne 22. januarja 2013 o odobritvi razširitve uporabe semena oljne kadulje (Salvia hispanica) kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 21, 24.1.2013, str. 34).
   
      PRILOGA
      
         SPECIFIKACIJE SEMENA OLJNE KADULJE (SALVIA HISPANICA)
      
      
         Opis
      
      Oljna kadulja (Salvia hispanica) je zeliščna poletna enoletnica, ki spada v družino Labiatae. Po spravilu se semena mehanično očistijo. Cvetovi, listi in ostali deli rastline se odstranijo.
      
         Sestava semena oljne kadulje (Salvia hispanica)
      
      
                  Suha snov
               
               
                  91–96 %
               
            
                  Beljakovine
               
               
                  19–25,6 %
               
            
                  Maščobe
               
               
                  28–34 %
               
            
                  Ogljikovi hidrati (1)
                  
               
               
                  24,6–41,5 %
               
            
                  Surova vlakna (2)
                  
               
               
                  20–32 %
               
            
                  Pepel
               
               
                  4–6 %
               
            
         (1)  Ogljikovi hidrati vključujejo tudi vlaknine (EU: OH so razpoložljivi ogljikovi hidrati = sladkor + škrob).
      
         (2)  Surova vlakna so del vlaknin, ki so sestavljena pretežno iz neprebavljive celuloze, pentozanov in lignina.